HMPRO ลุ้นกำไรไตรมาส 1/65 โตเด่นแตะ 1.59 พันลบ. ทั้งปีทะลุ 6.45 พันลบ.
HMPRO ลุ้นกำไรไตรมาส 1/65 โตเด่นแตะ 1.59 พันลบ. ทั้งปีทะลุ 6.45 พันลบ. แนะซื้อเป้า 18 บาท
HMPRO ลุ้นกำไรไตรมาส 1/65 โตเด่นแตะ 1.59 พันลบ. ทั้งปีทะลุ 6.45 พันลบ. แนะซื้อเป้า 18 บาท
27 มี.ค. 2565

บล.โนมูระ พัฒนสิน ระบุในบทวิเคราะห์วันนี้ (18 มี.ค.2565) ว่า บริษัท โฮม โปรดักส์ เซ็นเตอร์ จำกัด (มหาชน) หรือ HMPRO มีมุมมองเป็นกลางต่อแนวโน้มกำไรสุทธิไตรมาส 1/2565 ที่ 1.59 พันลบ. (โต 17% เทียบช่วงเดียวกันของปีก่อน แต่ลดลง 11% เทียบไตรมาสก่อนหน้าตามฤดูกาล)
โดยเทียบช่วงเดียวกันของปีก่อนโตเร่งขึ้นต่อจากไตรมาส 4/2564 ที่โต 15% เทียบช่วงเดียวกันของปีก่อน แรงหนุนมาจากทุกส่วนงานทั้ง SSSG ที่เป็นบวกทุก format , รายได้ค่าเช่าเร่งขึ้น และอัตรากำไรขั้นต้นที่จะปรับขึ้น ในขณะที่ช่วงที่เหลือของปีคาดกำไรจะยังโตเร่งขึ้นต่อเนื่อง โดยเฉพาะครึ่งหลังปี 2565 จะได้อานิสงส์การเปิดสาขากว่า 6 แห่งจากปัจจุบันมี 114 แห่งและฐานกำไรในไตรมาส 3/2564 ที่ต่ำจากมี lockdown (SSSG ไตรมาส 3/2564 ลดลง 11%)
ดังนั้นจึงคงประมาณการกำไรสุทธิปี 2565 กลับมาอยู่ในระดับเหนือก่อนโควิดอีกครั้งเป็น 6.45 พันลบ. โตกว่า 19% (เด่นกว่าคู่แข่งอย่าง DOHOME flat เทียบช่วงเดียวกันของปีก่อน, GLOBAL+2%) ทั้งนี้ ด้านราคาหุ้นยังซื้อบน PER’22F ที่ 33 เท่าต่ำกว่าค่าเฉลี่ย PER ย้อนหลังราว -0.5 SD ดังนั้นจึงคงคำแนะนำซื้อราคาเป้าหมาย 18 บาท และยังชอบ HMPRO มากสุดในกลุ่ม Home improvement